6. ΑΠΟΦΑΣΙΣ ΥΦΥΠΟΥΡΓΟΥ   ΑΠΟΚΑΤΑΣΤΑΣΕΩΣ ΣΕΙΣΜΟΠΛΗΚΤΩΝ  ΝΗΣΩΝ Αριθ. 7283 της 26 Αυγ./28 Σεπτ. 1954   (ΦΕΚ Β΄ 193)  Περί συστάσεως Κτηματικής Ομάδος πόλεως Αργοστολίου. Έχοντες υπ’ όψιν: 1)Το Ν.Δ. 2576/1953 «περί αποκαταστάσεως σεισμοπλήκτων νήσων», ως ετροποποιήθη μεταγενεστέρως δια του υπ’ αριθ. 2670/1953 Ν.Δ/τος. 2)Τας διατάξεις του άρθρ. 51 του από 17/7/1923 Ν.Δ/τος «περί σχεδίων πόλεων κλπ.», ως τούτο αντικατεστάθη δια του άρθρ. 1 του Ν.Δ. 2934/1954 περί τροποποιήσεως των σχεδίων πόλεων διατάξεων και ειδικών τινων διατάξεων σχετικών προς την ανοικοδόμησιν των σεισμοπλήκτων Ιονίων Νήσων. 3)Την εξαιρετικήν ανάγκην ήτις επιβάλλει την επείγουσαν εφαρμογήν του σχεδίου της πόλεως Αργοστολίου προς ανοικοδόμησιν αυτής μετά την εκ των σεισμών καταστροφήν της και κατά τρόπον δικαίας κατανομής των εκ της εφαρμογής του σχεδίου της πόλεως μελλουσών να προκύψουν μεταβολών εις την αξίαν των ακινήτων αποφασίζομεν: 1.Συνιστώμεν Κτηματικήν Ομάδα περιλαμβάνουσαν τα ακίνητα ή κτήματα αυτών τα κείμενα εν τη περιοχής της πόλεως Αργοστολίου, ήτις καθορίζεται περιβαλλομένης δια κυανής γραμμής εις τα 4 διαγράμματα, τα θεωρούμενα ως απόσπασμα της παρούσης υφ’ ημών και υπό σημερινήν ημερομηνίαν. 2.Η δια της παρούσης συνιστωμένη Κτηματική Ομάς αποτελούσα Νομικόν πρόσωπον Δημοσίου Δικαίου εδρεύον εν Αργοστολίω, εκπροσωπείται εν πάσαις αυτού ταις σχέσεσιν παρ’ επιτροπής αποτελουμένης α)εκ του Νομάρχου Κεφαλληνίας ή του νομίμου αναπληρωτού Κεφαλληνίας ή του νομίμου αναπληρωτού αυτού εν περιπτώσει απουσίας ή κωλύματος, β)εκ του Ειρηνοδίκου Αργοστολίου, εν περιπτώσει δε απουσίας ή κωλύματος τούτου υπό ετέρου Ειρηνοδίκου της περιφερείας Πρωτοδικείου Κεφαλληνίας, οριζομένου του Πρωτοδικείου τούτου.  Σελ. 252 γ)Εκ του Νομομηχανικού Κεφαλληνίας ή εν περιπτώσει απουσίας ή κωλύματος τούτου, εκ του νομίμου αναπληρωτού του. Της Επιτροπής Προεδρεύει ο Νομάρχης εφ’ όσον παρίσταται εν τη Επιτροπή αυτοπροσώπως, εν περιπτώσει δε απουσίας αυτού ο Ειρηνοδίκης. Η Επιτροπή συγκαλείται υπό του Προέδρου αυτής, ευρίσκεται δε εν απαρτία παρισταμένου τουλάχιστον του Προέδρου αυτής ή του αναπληρωτού του και ενός μέλους ή του αναπληρωτού του. Αι αποφάσεις της λαμβάνονται κατά πλειοψηφίαν των παρόντων μελών, εν ισοψηφία κατισχυούσης της ψήφου του Προέδρου. Τον Γραμματέα της Επιτροπής, εκτελούντα και χρέη αρχειοφύλακος αυτής δια την τήρησιν των πρακτικών, ορίζει ο Νομάρχης εκ των εν τω Νομώ υπηρετούντων Δημοσίων υπαλλήλων. Η κτηματική Ομάς υποκαθιστά υποχρεωτικώς και εξ ολοκλήρου τους ιδιοκτήτας των εντός της ως είρηται περιοχής περιλαμβανομένων κτημάτων καθ’ όλην την διαδικασίαν του προσωρινού καθορισμού των αποζημιώσεων, επιφυλασσομένης παντώς της κατά το τελευταίον εδάφιον της παρ. 6 του άρθρ. 1 του ως άνω υπ’ αριθ. 2934/1954 Ν.Δ/τος ευχερείας προς παρέμβασιν παντός ενδιαφερομένου. Άρθρ.2.-Εν τη πράξει αναδασμού παραλείπεται η ένδειξις των εις τα οικόπεδα Κτηματικής Ομάδας γενομένων εν σχέσει προς άλληλα μεταβολών, η δε απόλυτος εις έκαστον τούτων επελθούσα μεταβολή εν σχέσει προς την αρχικήν του κατάστασιν, κρίνεται εκ της παραβολής των αρχικών ακινήτων προς τα δια της πράξεως αναδασμού παραχωρούμενα τοιαύτα. Η πράξις ομαδικής τακτοποιήσεως (αναδασμού) των οικοπέδων θα συνταχθή παρά του Νομομηχανικού Α΄ Τάξεως Δημοσίων Έργων Ι. Βασιλείου.   35.Ε.β.6 Σεισμόπληκτοι Ιονίων Νήσων   819 Η ομαδική τακτοποίησις των οικοπέδων της Κτηματικής Ομάδος Αργοστολίου δύναται, συμφώνως προς τας διατάξεις της παρ. 17 του άρθρ. 1 του ως άνω υπ’ αριθ. 2934/1954 Ν.Δ/τος, να διενεργήται και κεχωρισμένως κατά ζώνας επί τω σκοπώ της επισπεύσεως της ανοικοδομήσεως εις α τμήματα της πόλεως περατούται ενωρίτερον ο αναδασμός. Εις τας περιπτώσεις ταύτας ή κατά την παρ. 5 του ως άνω άρθρου επιβάρυνσις των ιδιοκτητών  εκάστης ζώνης ισούται προς την δια της αυτής διατάξεως υπολογιζομένης επιβαρύνσεως, λαμβανομένης υπ’ όψιν της συνολικής εκτάσεως και του εμβαδού των οικοδομικών τετραγώνων ουχί εκάστης ζώνης, αλλά της όλης περιοχής της Κτηματικής Ομάδος. Η παραχώρησις των νέων οικοπέδων προς τους δικαιούχους οικοπέδων ιδιοκτήτας των παλαιών τοιούτων γίνεται απ’ ευθείας δια της πράξεως αναδασμού. Κατά την διαίρεσιν εις νέα οικόπεδα προς απ’ ευθείας ως άνω παραχώρησιν αυτών εις του δικαιούχους ιδιοκτήτας των παλαιπών οικοπέδων λαμβάνεται πρόνοια ώστε καθ’ ο μέτρον είναι τούτο τεχνικώς δυνατόν και παραδεκτόν από απόψεως αρτιότητος του αναδασμού, τα νέα οικόπεδα να κείνται εις θέσεις αναλόγους προς τας θέσεις των παλαιών τοιούτων. Η συνολική έκτασις των νέων οικοπέδων των παραχωρουμένων εις έκαστον ιδιοκτήτην θα είναι κατά το τεχνικώς δυνατόν και εφ’ όσον τούτο είναι παραδεκτόν από απόψεως τεχνικής αρτιότητος του αναδασμού, μικροτέρα μεν αλλά ανάλογος προς συνολικήν έκτασιν των παλαιών οικοπέδων αυτού, πλην αν πρόκειται περί μικρού παλαιού οικοπέδου, οπότε επιτρέπεται να μη μειωθή τούτο ή και να αυξηθή μέχρι το πολύ του ελαχίστου ορίου εμβαδού οικοπέων, εφ’ όσον τυχόν τούτο είναι τεχνικώς δυνατόν. Τα εις έκαστον ιδιοκτήτην παραχωρούμενα νέα οικόπεδα δύνανται κατ’ αριθμόν να είναι ολιγώτερα των παλαιών οικοπέδων αυτών. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως.